สวัสดีค่ะ เมื่อวันที่9/2/2565ได้ไปหาแพทย์เพื่อตรวจภายในเพราะมีตุ่มที่อวัยวะเพศแพทย์ได้ให้ยาฆ่าเชื้อและยาproveraมาเพื่อเลื่อนประจำเดือน(ที่คาดว่าอาจจะมาในประมาณอีกสามวัน)14 เม็ดกิน7วันเพราะกลัวว่าถ้าประจำเดือนมาอาจติดเชื้อได้กินยาเช้าเย็นเป็นปกติทุกวัน(5วันนับวันที่9-13)แต่เมื่อ13/2/2565มีอาการเลือดออกกระปริบกระปรอย คล้ายประจำเดือนกังวลว่าจะเป็นเพราะผลข้างเคียงของยาproveraและอยากทราบว่าควรที่จะหยุดยาหรือกินต่อไปจนวันครบวันนัดแพทย์ค่ะ
สวัสดีค่ะ ยา provera เป็นยาที่มีส่วนประกอบสำคัญคือ เมดรอกซี่โปรเจสเตอโรน (Medroxyprogesterone) มักใช้เพื่อการเลื่อนประจำเดือน หรือหรือรักษาภาวะเลือดออกกระปริดกระปรอยทางช่องคลอดการกินยา provera เพื่อเลื่อนประจำเดือนนั้นสามารถทำได้ ในระหว่างที่รับประทานยานั้นไม่ควรมีเลือดออกทางช่องคลอด แต่เมื่อหยุดยาไปแล้วประมาณ 2-7 วันก็จะมีประจำเดือนมา ใชัหลักการคล้ายๆกับการกินยาคุมกำเนิดแบบแผง การมีเลือดออกทางช่องคลอดดังกล่าวมานี้ อาจหมายถึงประจำเดือนที่มาและไม่สามารถกินยาหยุดได้ทัน ทำให้ออกมาในลักษณะกระปริดกระปรอย ถ้าออกมาน้อยๆ ก็อาจลองกินยาดูอีกซักพักว่าเลือดจะหยุดไปได้หรือไม่ แต่ถ้าเลือดยังออกกระปริดกระปรอยและออกมากขึ้นเรื่อยๆ ควรกลับไปพบแพทย์ก่อนนัด และถ้าการติดเชื้อดีขึ้นแล้ว ก็อาจจะต้องหยุดยาและให้ประจำเดือนมาตามปกติค่ะ